MM-rallikausi 2024

MM-rallikausi 2024 oli rallin maailmanmestaruussarjan 52. kausi.

 Kilpailukalenteri 

WRC-organisaatio kertoi helmikuussa 2023, että Latviassa ajettava Rally Liepāja lisätään maailmanmestaruussarjaan kaudella 2024.

Chilen ralli on kaudella mukana monivuotisen sopimuksen myötä. Toiseksi Amerikoissa järjestettäväksi kilpailuksi olivat ehdolla Meksiko, Argentiina ja uutena tahona Yhdysvallat.

Kaudella 2024 kilpailukalenterin ennakoitiin laajenevan 14 kilpailun pituiseksi. Monte Carlon rallilla, Ruotsin rallilla, Akropolis-rallilla, Safari-rallilla, Keski-Euroopan rallilla ja Sardinian rallilla on sopimukset vuodelle 2024 Chilen ja Latvian lisäksi. Viron ralli jäi pois Latvian rallin tullessa sarjaan. Elokuussa 2023 kerrottiin, että kaudella 2024 kalenterissa on mukana 13 kilpailua. Syynä 13 kilpailun kalenterille 14 kilpailun sijaan kerrottiin pyrkimykset lisätä P1 (priority 1) -autojen määrää mestaruuskilpailussa. Puolan ralli palaa MM-sarjaan kaudella 2024. Suomen rallissa ajetaan myös Junior WRC -sarjassa. Viimeksi Suomen ralli kuului Junior WRC -sarjaan vuonna 2019.

Valitut kilpailut ja aikataulu paljastettiin lokakuussa 2023. Julkaisun jälkeen Keski-Euroopan rallin ajankohtaa siirrettiin.

NroAlkupäiväPäätöspäiväOsakilpailuKilpailukeskusTienpintaEKKilpailumatkaLähde1.25. tammikuuta28. tammikuuta Monte Carlo -ralliGapvaihteleva17324,44 km2.15. helmikuuta18. helmikuuta Ruotsin ralliUumajalumi18300,10 km3.28. maaliskuuta31. maaliskuuta Safari-ralliNairobisora19367,76 kmhttps://www.ewrc-results.com/timetable/56095-safari-rally-kenya-2024/4.18. huhtikuuta21. huhtikuuta Kroatian ralliZagrebasfaltti20283,28 km5.9. toukokuuta12. toukokuuta Portugalin ralliMatosinhossora22337,04 km6.30. toukokuuta2. kesäkuuta Sardinian ralliOlbiasora16266,12 km7.27. kesäkuuta30. kesäkuuta Puolan ralliMikołajkisora19303,16 kmhttps://www.ewrc-results.com/timetable/85532-orlen-rally-poland-2024/8.18. heinäkuuta21. heinäkuuta Latvian ralliLiepājasora20300,13 kmhttps://www.ewrc-results.com/timetable/85533-tet-rally-latvia-2024/9.1. elokuuta4. elokuuta Suomen ralliJyväskyläsora20305,69 km10.5. syyskuuta8. syyskuuta Akropolis-ralliLamíasora15306,53 kmhttps://www.ewrc-results.com/timetable/85535-eko-acropolis-rally-2024/11.26. syyskuuta29. syyskuuta Chilen ralliConcepciónsora16307,48 kmhttps://www.ewrc-results.com/timetable/85536-rally-chile-biobio-2024/12.17. lokakuuta20. lokakuuta Keski-Euroopan ralliPassau, Saksaasfaltti18302,51 km13.21. marraskuuta24. marraskuuta Japanin ralliToyotaasfaltti21302,59 kmLähteet:

Junior WRC -sarjaan kuuluvat Ruotsin, Kroatian, Italian, Suomen ja Kreikan rallit.

 Kilpailijat 
Käytössä ovat hybridijärjestelmiä käyttävät Rally1-autot, joihin Hyundai, M-Sport Ford ja Toyota sitoutuivat kolmeksi vuodeksi vuodesta 2022 alkaen. Uusitun sopimuksen myötä hybridijärjestelmät jatkavat kauden jälkeen seuraavilla kausilla ainakin vuoden 2026 loppuun saakka. Rally1-säännöt pysyvät voimassa. Kauden aikana käytettävien hybridiyksiköiden määrää rajoitetaan kolmeen uuteen per auto, kun se aiemmin oli yhdeksän per auto. Huollettu yksikkö ei ole uusi yksikkö.
Italialainen Pirelli toimittaa renkaat kaikille kilpailijoille MM-sarjassa neljättä vuotta kaudesta 2021 alkaen. Rengastoimittaja tulee vaihtumaan kauden jälkeen kausille 2025-2027. Sarja jatkaa ekologisesti kestävien polttoaineiden käyttöä.

Kaudelle 2024 sallitaan myös Rally1-autot, joissa ei ole hybridijärjestelmää, mutta nämä autot eivät ole oikeutettuja valmistajien pisteille. Yksikön paikalla on oltava samankokoinen tyhjä kotelo ja lisäksi on oltava saman verran painolastia.

Kilpailijoiden antaman palautteen johdosta Rally2-autoille sallitaan etuautot ja eri lähtöjärjestys perjantaille, jotta vältetään eriarvoisuus Rally1-kilpailijoihin.

Kaudelle 2024 rallipyramidin alimpaan Rally5-luokkaan tulee sääntömuutos, jonka myötä tavallisesta autosta voidaan asennussarjalla tehdä Rally5-sääntöjen mukainen auto. Pohjana käytettävän auton on oltava kaksivetoinen, ja enintään 1,6-litran turboahdetulla tai kahden litran vapaastihengittävällä moottorilla varustettu. Sallittu muutoksien määrä on rajattu ja niihin kuuluvat iskunvaimentimet, alustasuojaus ja mahdollisuus asentaa sekventiaalinen vaihteisto. Moottorin ilmanoton kuristin valitaan auton painon mukaan. Sääntömuutoksen tavoitteena on korjata Rally5-homologaation mukaisten autojen puute.

+Rally1-autotValmistajaTalliAutoNroKuljettajaKartanlukijaKilpailutFord M-Sport Ford WRTFord Puma Rally113 Grégoire Munster Louis Louka1–1316 Adrien Fourmaux Alexandre Coria1–13Hyundai Hyundai Shell Mobis WRTHyundai i20 N Rally14 Esapekka Lappi Janne Ferm2–3, 8–9, 116 Dani Sordo Cándido Carrera5–6, 108 Ott Tänak Martin Järveoja1–139 Andreas Mikkelsen Torstein Eriksen1, 4, 7, 12–1311 Thierry Neuville Martijn Wydaeghe1–13Toyota Toyota Gazoo Racing WRTToyota GR Yaris Rally117 Sébastien Ogier Vincent Landais1, 4–6, 7, 8–1318 Takamoto Katsuta Aaron Johnston1–4, 6–7, 10, 12–1333 Elfyn Evans Scott Martin1–1369 Kalle Rovanperä Jonne Halttunen2–3, 5, 7–10Lähde:

+Rally1-autot, jotka eivät keränneet valmistajien MM-pisteitäValmistajaTalliAutoNroKuljettajaKartanlukijaKilpailutFord M-Sport Ford WRTFord Puma Rally119 Jourdan Serderidis Frédéric Miclotte3, 10, 1222 Mārtiņš Sesks Renārs Francis7–8, 11Toyota Toyota Gazoo Racing WRTToyota GR Yaris Rally118 Takamoto Katsuta Aaron Johnston5, 8–937 Lorenzo Bertelli Simone Scattolin2 Sami Pajari Enni Mälkönen9, 11-12
 Huomioita

Kalle Rovanperä ilmoitti kauden 2023 lopussa aikovansa ajaa vain osan kauden 2024 kilpailuista. Sébastien Ogier jatkaa osittaisen kauden ajamisella ja Elfyn Evans sekä Takamoto Katsuta ajavat täyden kauden Toyotalla.

Ott Tänak palaa Hyundaille ja ajaa Thierry Neuvillen kanssa täyden kauden. Hyundain kolmatta autoa jakavat Esapekka Lappi, Dani Sordo ja Andreas Mikkelsen.

M-Sportilla ajavat Adrien Fourmaux ja Grégoire Munster.

 Mestaruudet 
Kaudella jaetaan kuljettajien, kartanlukijoiden, valmistajien ja tallien mestaruudet ylimmässä luokassa. WRC2-luokassa on kuljettajien ja kartanlukijoiden lisäksi tallien mestaruus mutta ei valmistajien mestaruutta. WRC2-luokassa on lisäksi kuljettajien ja kartanlukijoiden Challenger-luokan mestaruus. WRC3-luokassa on kuljettajien ja kartanlukijoiden mestaruus mutta ei tallien eikä valmistajien mestaruutta. Lisäksi on Masters Cup -mestaruus kuljettajille ja kartanlukijoille sekä Junior WRC -mestaruus kuljettajille ja kartanlukijoille.

Kauden aikana jokaisessa kilpailussa jaetaan "FORUM8 WRC2 Most Stage Wins Award" -palkinto WRC2-sarjan kilpailijalle, jolla on kilpailussa eniten erikoiskoevoittoja.

 Pistejärjestelmä 
Kaudelle 2024 pistejärjestelmään tulee muutos, jolloin sunnuntaipäivän kilpailusta saisi lisäpisteitä. Aiempina kausina kuljettajat eivät ole sunnuntaina kilpailleet täysillä viimeisenä päivänä kun he ovat säästelleet renkaita viimeisenä ajettavaa Power Stage -erikoiskoetta varten. Palaute uudesta pistejärjestelmästä on ollut vaihtelevaa ja FIA on ilmoittanut olevansa valmis muuttamaan pistejärjestelmää.

Kilpailuviikonlopun maksimipistemäärä pysyy samana, mutta pisteet jaetaan lauantain sijoituksen ja sunnuntain sijoituksen mukaan. Saadakseen lauantain sijoituksesta pisteitä kilpailijan on ajettava loppuun saakka ja saatava lopputulos tai pisteet menevät seuraavaksi nopeimmalle.

Kaudella 2024 valmistajat, kuljettajat ja kartanlukijat saavat pisteitä lauantain sijoituksen mukaan seuraavan järjestelmän mukaan:

Sijoitus 1. 2. 3. 4. 5. 6. 7. 8. 9. 10.Pisteet 18 15 13 10 8 6 4 3 2 1
Lauantain pisteet saadakseen kilpailijan on ajettava myös sunnuntain osuus loppuun ja oltava mukana kilpailun lopputuloksissa.

Sunnuntain osuudesta saa pisteitä seuraavasti:
Sijoitus 1. 2. 3. 4. 5. 6. 7.Pisteet 7 6 5 4 3 2 1

Power Stage -erikoiskokeelta saa lisäpisteitä seuraavasti:
Sijoitus 1. 2. 3. 4. 5. Power stage 5 4 3 2 1

Muissa luokissa kilpailevat saavat pisteet aikaisempien vuosien tapaan:
Sijoitus 1. 2. 3. 4. 5. 6. 7. 8. 9. 10.Pisteet 25 18 15 12 10 8 6 4 2 1

Valmistajien pisteitä varten valmistaja voi ilmoittaa kilpailua kohden enintään kolme nimettyä kuljettajaa, joista kaksi parhaiten sijoittunutta keräävät pisteitä. Kolmas ei lisää eikä vähennä kerättyjä pisteitä.

 Lähteet 

*